
[bookmark: _Hlk159322521]ESTUDI I APROVACIÓ DE LA CONVOCATÒRIA PER AL 2024, PER A L’ATORGAMENT DE SUBVENCIONS A LES EMPRESES PER LA CONTRACTACIÓ DE TREBALLADORS  ATURATS (EXP. 838/2024)
Atès que s’ha d’aprovar la convocatòria per a l’atorgament de subvencions a les empreses per la contractació de treballadors aturats al municipi de Vandellòs i l’Hospitalet de l’Infant any 2024.
Atès que el règim específic d’aquesta convocatòria seria: 
[bookmark: _Hlk104894704]Bases reguladores per a la concessió de subvencions a les empreses per la contractació de treballadors aturats al municipi de Vandellòs i l’Hospitalet de l’Infant. Les Bases van ser publicades definitivament al BOP  286 de 13 de desembre de 2012, realitzant l’aprovació de la seva modificació al Ple del 2 de setembre de 2015 i definitivament publicades al BOP 237 de 14 d’octubre de 2015. L’aprovació de la seva segona  modificació va ser al Ple del 9 d’abril de 2020 i definitivament publicades al BOP CVE 2020-2804 de 22 maig de 2020, realitzant la seva tercera modificació va ser aprovada pel Ple del 31 de març de 2021 i publicades definitivament al BOPT CVE 2021 – 4282 del dia 19 de maig de 2021. El Ple de 31 de març de 2022 va aprovar la quarta modificació que va ser publicada definitivament al BOPT CVE 2022- 03880 de 19 de maig de 2022. La cinquena modificació va ser aprovada pel Ple del 27 de juliol de 2023 i publicada definitivament al BOPT CVE 2023 – 08036 del 18 de setembre de 2023.
Les bases figuren íntegrament transcrites a la pàgina web de l'Ajuntament de Vandellòs i l’Hospitalet de l’Infant, en la secció de Govern Obert i Transparència: Convocatòries de subvencions i ajuts.
Aquesta convocatòria, i la seva aprovació s’emmarca en les noves aportacions econòmiques de la Generalitat en el marc de la execució del Fons Nuclears, amb la finalitat de finançar actuacions de desenvolupament socioeconòmic i de transició energètica justa de les zones afectades per l’impacte ambiental de la producció d’energia elèctrica nuclear a les centrals nuclears d’Ascó i de Vandellòs. 
1. Quantia total màxima de les subvencions a atorgar i consignació pressupostària
Atès que el crèdit pressupostari al qual s’imputen les subvencions del pressupost municipal de despesa de l’any 2024, per un import total de 18.000 euros, seria:
a. [bookmark: _Hlk104896426]2024 – 22 – 433 – 47000 :  AJUTS PER LA CONTRACTACIÓ DE PERSONAL EN ATUR: 18.000,00€. 
[bookmark: _Hlk138319866]L’import màxim subvencionable per beneficiari serà de 6.000€.

2. Objecte, condicions i finalitat de les subvencions.
Pel que fa a l’objecte consta a les bases específiques reguladores de la subvenció.
Les subvencions concedides a l’empara d’aquesta convocatòria, s’hauran de destinar a finançar la contractació de persones al llarg del procés comprés entre l’1 de desembre de 2023 i el 30 de setembre de 2024.
3. Quantia de la subvenció
Les quanties a subvencionar es calcularan segons la tipologia del contracte i la durada del mateix, segons el quadre que es detalla a continuació:
	Tipologia de contracte
	Durada
	Import màxim de subvenció per jornada complerta (1)

	Contracte temporal / fix discontinu
	De 31 a 60 dies
	250€

	
	De 61 a 89 dies consecutius i/o 90 dies no consecutius
	400€ (2)

	
	De 90 a 180 dies (6 mesos)
	800€ (2)

	Contracte indefinit
	3.750€ (3)



(1) L’import total de subvenció es calcularà proporcionalment al nombre de dies de contracte segons la taula.
(2) Les noves crides per inici d’activitat seran igualment subvencionables en els termes que estableix la taula pel contracte fix discontinu, fins a un màxim de tres anys consecutius, amb un increment del 10% a la primera crida i un 15% a la segona crida. 
(3) Import abonat en 3 anys (1.250€ per any).
En qualsevol dels casos si no hi ha increment justificat de manera rellevant per ampliació d’activitat i estructura, els contractes fixes discontinus no és podran subvencionar al quart any.
Els contractes inferiors a 30 dies no es subvencionaran.
En tots els casos, si la jornada laboral és inferior al 100%, l’import de la subvenció serà proporcional a la jornada de treball.
Imports addicionals:
Les empreses obtindran una bonificació addicional de l’import atorgat si les persones contractades compleixen els següents requisits:
	
	% Addicional

	Col·lectius vulnerables. (*)
	10%

	Participants al Plans d’Acció d’Ocupació Municipal.
	10%



(*) Es consideren col·lectius vulnerables els següents:
a) Persones en situació o risc d’exclusió social, acreditats pels Serveis Socials de qualsevol administració pública.
b) Persones en situació de desocupació de llarga duració (aturats per un període superior a 12 mesos sense interrupció sense rebre cap prestació).
c) Persones majors de 50 anys.
d) Persones amb diversitat funcional.
En tot cas, l’import màxim subvencionable per beneficiari serà de 6.000€.
3. Procediment de concessió.
El procediment de concessió de les subvencions objecte d’aquesta convocatòria serà el de concessió directa, atenent a l’ordre d’entrada de les sol·licituds en el registre corresponent i fins esgotar el crèdit pressupostari.
4. Requisits per a la sol·licitud i forma d’acreditar-los.
Els beneficiaris de la subvenció objecte d’aquesta convocatòria hauran de complir els requisits que s’estableix en les bases reguladores.
Els sol·licitants hauran d’acreditar mitjançant declaració responsable que reuneixen els requisits per a ser beneficiari/ària previstos en l’article 13 de la Llei 38/2003, de 18 de novembre, General de Subvencions, així com l’acompliment de les obligacions tributàries i amb la Seguretat Social (o, en aquest cas, presentar l’autorització perquè l’Ajuntament pugui consultar aquestes dades).
5. Presentació de la sol·licitud
El tràmit de sol·licitud l’haurà de presentar una persona amb poders per actuar davant l’Administració.
La documentació a presentar, el lloc i la forma de presentació s’estableix a les bases reguladores de la subvenció.
El termini de presentació de sol·licituds s’iniciarà l’endemà de la publicació d’aquesta convocatòria al Butlletí Oficial de la Província de Tarragona i fins el 30 de setembre de 2024.
6. Rectificació de defectes o omissions en la documentació
En cas que la documentació presentada sigui incorrecta o incompleta, es requerirà a la persona beneficiaria de la subvenció, per tal que en el termini de 10 dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació de que si no ho fa així s’entendrà que desisteix de la seva sol·licitud.
7. Òrgans competents per a la instrucció i resolució.
Pel que fa als òrgans d’instrucció i resolució, són:
· Òrgan competent per a la instrucció del procediment: Departament de Promoció Econòmica.
· Òrgan competent per a la resolució del procediment: Junta de Govern Local.
8. Termini de resolució i de notificació
La concessió de les subvencions es farà per acord de la Junta de Govern local. Es notificarà als sol·licitants de la subvenció en el termini màxim de sis mesos a comptar des de la presentació de la sol·licitud per la seu electrònica.
Transcorregut aquest termini sense que s’hagi dictat i notificat la resolució expressa, els sol·licitants poden entendre desestimades les seves sol·licituds per silenci administratiu.
Si en un termini de 10 dies a partir de la notificació de l’atorgament de la subvenció, el beneficiari no presenta cap disconformitat, l’atorgament de la subvenció quedarà acceptat pel sol·licitant.


9. Règim de recursos
Atès que les resolucions dictades en execució de la convocatòria exhaureixen la via administrativa, el règim de recursos contra els actes administratius dictats en execució de la convocatòria son:
· Recurs contenciós administratiu, en el termini màxim de dos mesos des de l’endemà de la notificació, davant del Jutjat Contenciós Administratiu de Tarragona. 
· De manera alternativa i potestativa, recurs de reposició, en el termini màxim d’un mes des de l’endemà de la notificació davant el mateix òrgan que l’ha dictat.
10. Justificació i forma de pagament de la subvenció
Per a la justificació del compliment dels requisits establerts en la present convocatòria, els beneficiaris hauran de presentar la documentació requerida a través de la Seu Electrònica de l’Ajuntament de Vandellòs i l’Hospitalet de l’Infant (https://vandellos-hospitalet.eadministració.cat).
La documentació a presentar s’estableix a les bases reguladores de la subvenció.
Les justificacions s’hauran de presentar com a màxim en el termini d’un mes a comptar des de la finalització del contracte de treball. 
En el cas de contractes indefinits s’haurà de justificar un mínim de 9 mesos des de la incorporació del treballador/a l’empresa per al primer pagament. Per rebre la resta de pagaments (segon i tercer) caldrà que l’empresa justifiqui la continuïtat del contracte.
En tot cas, el termini màxim per presentar la justificació serà el 30 de juny de 2025.
L’Ajuntament realitzarà el pagament de la subvenció un cop s’hagi aprovat la justificació dels requisits de les presents bases, i pel termini degudament justificat.
La manca de justificació del compliment dels requisits establerts en la convocatòria corresponent, comportarà l'anul·lació total o parcial de la subvenció.
L’import a justificar serà del 100% de l’import atorgat. 

Règim general aplicable: 
Llei 38/2003, de 17 de novembre, general de subvencions; Reial decret 887/2006, de 21 de juliol, pel qual s’aprova el reglament de la Llei 38/2003, de 17 de novembre, general de subvencions; Ordenança Municipal de Subvencions; Llei 39/2015, de 1 d’octubre, del procediment administratiu comú de les administracions públiques i la Llei 26/2010, de 3 d’agost, de règim jurídic i de procediment de les administracions públiques de Catalunya.
Atès el que disposa la Resolució del 9 de desembre de 2015, de la Intervenció General de la Administració de l'Estat, per la que es regula el contingut i periodicitat de la informació a subministrar a la nova Base de Dades Nacional de subvencions publicada al BOE núm. 299, de 15 de desembre de 2015, així com la Resolució de 10 de desembre de 2015, de la Intervenció General de la Administració de l'Estat, pel que es regula el procés de registre i publicació de convocatòries de subvencions i ajuts en el sistema nacional de publicitat de subvencions, publicada al BOE núm. 299, de 15 de desembre de 2015.
Atès el que disposa l'article 17.3 b i 20.8 a ) de la Llei 38 /2003, de 17 de novembre, General de Subvencions.
Atès el Decret 27/ 2019, de 23 de desembre , pel qual s'aprova el Reglament del Registre de subvencions i ajuts de Catalunya DOGC núm. 8032 , de 30-12-2019, pel que entre altres es crea el Registre de subvencions i ajuts de Catalunya (RAISC) en compliment del que estableix l'article 15.1.c) de la Llei 19/ 2014, de 29 de desembre, de transparència, accés a la informació pública i bon govern.
Disposició transitòria única:
Envers les sol·licituds generades al 2023, excepcionalment, seran objecte de subvenció d’aquesta convocatòria si consta acord fet de la Junta de Govern Local de l’exercici econòmic de 2023.

